作者:張可久
標題:雙調・水仙子
內容:翰林風月進多才，滿袖春風下玉階。執金鞭跨馬離朝外，插金花墜帽歪，氣昂昂胸卷江淮。昨日在十年窗下，今日在三公位排，讀書人真實高哉。石崇猶自恨無錢，彭祖焚香願萬年。唐明皇猶道無家眷，劉伶道天生酒量淺，陳摶晝夜無眠。秦始皇囗招人怨，遭王巢道何曾有罪愆，都瞞不了慘慘青天。